**Glosa mea - GS**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Glosa mea - GS

Mă “spovedesc”, să fiu om bun,

Sunt prudent, cu anii severi,

Cu greu din gânduri mă adun,

Azi mă stârnesc mai greu ca ieri;

Și iar mai calc pe o piază,

Iar mă întorc la ștrengării;

Printre nori zăresc o oază,

Privind prin ochii cenușii.

Nu-mi spuneți voi cât să iubesc,

Nu-s uzanțe nici canoane,

Lăsați-mi dreptul meu, lumesc,

Iubesc mult și fără toane;

Eu n-am tânjit la bun străin,

Nu am condiții, nici nu pun,

M-au lovit, dar nu mă înclin;

Mă ”spovedesc”, să fiu om bun.

Pășesc discret prin rostul meu,

Fac pași mărunți și calculați,

Am fost atent, dar nu-s mereu

Și mulți din ei au fost ratați;

Nu mi-e ușor și nici nu vreau,

Să-mi fac bilanțuri din poveri,

Un realist, îmi spun pe șleau:

Sunt prudent, cu anii severi.

Nu am sperat și nici nu sper,

Să am rodul pe de-a moaca,

Știam că totu-i efemer

Scapi, de greu, când bate toaca;

Și crucea singuri o purtăm,

Printre sori razele apun,

Apoi greșeala ne-o iertăm;

Cu greu din gânduri mă adun.

Teama iar m-a prins de mână,

Azi o ignor și nu-i zâmbesc,

N-a fost și nu-mi va fi stăpână,

Dar eu simt că îmbătrânesc;

Calendaru-și strânge anii

Adun, cu sufletul, averi,

Se bucură, în ei, dușmanii;

Azi mă stârnesc mai greu ca ieri.

Nu știu ce vor ciudații,

Le pasă lor de... Eul meu,

Tot ce spun sunt aberații,

Mă rog, să-i ierte Dumnezeu;

Ma bate vântul, prin destin,

Țin strâns de câte o rază,

În brațe prind câte-un ciulin

Și iar mai calc pe o piază.

M-ai durut, tu viață bleagă!

Nici n-ai știut că te iubesc,

Ți-ai făcut norma întreagă

Când m-ai trimis să huzuresc;

Mi-am dorit zile senine

Și curtea plină cu copii,

Dar s-a stins visul în mine;

Iar mă întorc la ștrengării.

Statornic, cum mi-e firea, sunt,

Am sperat că-i întâmplare,

Am suferit și doare crunt,

Dar căzusem în picioare;

Anii zboară, sus, pe-o rugă,

Sunt soldatul lor de pază,

Dau un pinten, să nu fugă;

Printre nori zăresc o oază.

Timpu-i să îmi fac bilanțuri;

Au fost aievea și-au plecat,

Cu părinții, printre haruri,

Ne prindeau zorii, la narat;

Des închid ochii și oftez,

Eram cu toții... printre vii,

Acum mi-e teamă să visez

Privind prin ochii cenușii.

Privind prin ochii cenușii,

Printre nori zăresc o oază;

Iar mă întorc la ștrengării,

Și iar mai calc pe o piază;

Azi mă stârnesc mai greu ca ieri,

Cu greu din gânduri mă adun,

Sunt prudent, cu anii severi,

Mă”spovedesc”, să fiu om bun.

Autor: Gabriel Stănciulescu

Drept de autor rezervat